Krk

Krk (italiensk Veglia, latin Curicta) er ei øy i Adriahavet ved kysten av Kroatia, nær Rijeka (italiensk Fiume) i Kvarnerbukta (italiensk Quarnaro) og ein del av Primorje-Gorski Kotar fylke.

mini|venstre|Krk detaljkart
Krk er den nest største øya i Adriahavet med eit areal på 405,22 km², og den mest folkesette med mange landsbyar. Sjølv om nylege studiar har vist at Cres (italiensk Cherso) er den største kroatiske øya, seier offisielle data at Krk er den største.

Heile øya hadde 19 916 innbyggjarar i 2021, kommunen Krk hadde 6 816 og sjølve byen hadde 3 935 innbyggjarar.

 Økonomi og infrastruktur 
Krk ligg forholdsvis nær fastlandet og har vore forbunde til fastlandet via ei 1 430 meter lang bogebru, kalla Krkbrua, sidan 1980, ei av dei største betongbruene i verda. Sidan ho ligg nær byen Rijeka, ligg Rijeka flyplass ved Omišalj, i tillegg til eit oljeraffineri (som er knytt til hamna i Rijeka. Eit kloster ligg på den litle øya Košljun i ei bukt utanfor kysten av Krk.

Krk er ein populær feriestad sidan ho ligg nær både Slovenia, sørlege delar av Tyskland, Austerrike, og Nord-Italia. Etter at Austblokka kollapsa har mange turistar òg kome frå Ungarn, Romania og andre tidlegare austblokkland.

 Historie 
Øya har vore busett sidan før 900-talet fvt. Romarane kalla øya Curicta. Under Den romerske borgarkrigen var Curictabukta åstad for sjøslag mellom flåtane til Cæsar og Pompeius

Over tusen år seinare vart øya sentrum for Vegliot-dialekten i det dalmatiske språket. Krk var òg sete for biskopar og Frankopan-familien i mellomalderen.

Folketal
Folketalet på øya ved dei siste folketeljingane, fordelt på kommunane, var:

   Folketal 2001  Folketal 2011  Folketal 2021 Krk kommune  5 491  6 281  6 816 Baška kommune  1 554  1 674  1 656 Dobrinj kommune  1 970  2 078  2 150 Malinska-Dubašnica kommune  2 726  3 134  3 212 Omišalj kommune  2 998  2 983  2 992 Punat kommune  1 876  1 973  1 900 Vrbnik kommune  1 245  1 260  1 190 Øya Krk  18 866 19 383 19 916

Dei største tettstadene på øya var:

   Kommune  Folketal 2001  Folketal 2011  Folketal 2021 Krk  Krk  3 364  3 730  3 935 Omišalj  Omišalj  1 790  1 868  1 877 Punat  Punat  1 784  1 860  1 784   Omišalj  1 208  1 115  1 115   Krk  769  846  939 Baška  Baška  901  981  899 Vrbnik  Vrbnik  944  948  887 Malinska  Malinska-Dubašnica  607  965  816   Krk  325  433  500   Dobrinj  381  384  418

Kjelder
Referansar

 Bakgrunnsstoff 
 Offisiell side 
 Turiststader på Krk

Kategori:Øyar i Kroatia